ՆԱՏՕ-ի գագաթաժողովին մասնակցում էին նաեւ Վրաստանի եւ Ադրբեջանի նախագահներ Գեորգի Մարգվելաշվիլին եւ Իլհամ Ալիեւը, Հայաստանի վարչապետ Նիկոլ Փաշինյանըՙ բայց միայն «Վճռական աջակցություն» գործողության ձեւաչափով, որին մասնակցում են անդրկովկասյան երեք հանրապետությունների զինծառայողներն Աֆղանստանում: Այդ գործողությունն իրականացվում է 2015 թվականիցՙ ՆԱՏՕ-ի եւ Քաբուլի միջեւ ձեռք բերված համաձայնությանը համապատասխան: Առաքելությանը մասնակցում են ավելի քան 13 հազար զինծառայողներ, որոնց պարտականություններից է Աֆղանստանի ուժային կառույցների ներկայացուցիչների ուսուցանումն ու խորհրդատվությունը: Գործողությունը հայտարարված է ոչ մարտական: